E-mail comercial | el nucli
compromís i passió per l'empresa digital
Inici / Bloc / E-mail comercial E-mail comercial
Enviat per admin el Ds, 21/01/2012 - 16:34
Tothom que necessita comunicar-se comercialment amb els seus clients, ja sigui en el mercat del gran consum (B2C) com en el sector d'empresa-a-empresa (B2B), hauria de considerar l'ús comercial d'una de les eines més universalment utilitzades d'internet: el correu electrònic.
El correu electrònic és:
· Més ràpid: segurament és la manera més ràpida d’arribar als seus clients, més que el correu postal (especialment a Catalunya!), anuncis a la premsa, catàlegs. I la rapidesa no és només és en la fase de lliurament, sinó que també la fase de preparació és més ràpida que no pas qualsevol document imprès.
· Més puntual: si ha de comunicar una promoció amb dates concretes, s’acosta el final d’un objectiu de vendes que necessita una empenteta, o disposa d’una oportunitat especial, l’e-mail comercial arribarà als seus destinataris exactament quan vostè hagi planificat, adaptant-se tant a campanyes planificades com a oportunitats d’última hora.
· Més eficient: l’e-mailing és més barat que qualsevol comunicació impresa, fins i tot en el cas que subcontracti la gestió de les llistes, segmentació, enviament i seguiment a una empresa especialitzada. El cost de disseny i producció pot ser semblant. Els costos d’impressió i tramesa (segells, embustiar, etc.) desapareixen.
· Ofereix resultats immediats: els programes d’e-mailing ofereixen eines de seguiment al cap de pocs minuts d’haver-los enviat. Habitualment els informes poden precisar els percentatges de recepció/obertura i quins enllaços s’han clicat.
· Millora la imatge de l’empresa! Contràriament al que els empresaris puguin pensar, el 84% de les persones que han donat el seu permís per rebre correus electrònics comercials manifesten que els “agrada rebre missatges de les empreses, encara que no sempre els llegeixo” i el 40% de les persones diuen que aquest tipus de missatges fan més possible una futura compra de productes de l’empresa.
· Canal preferit: pel negocis destinats a empreses (B2B), els estudis mostren que l’e-mail és la via preferida per la majoria d’enginyers i personal tècnic alhora de rebre comunicacions de fabricants, subministradors i proveïdors de serveis.
El correu electrònic comercial ha de ser un canal habitual de publicitat dels productes i serveis de l’empresa. El correu electrònic ajuda a fidelitzar, millora el coneixement de marca i impulsa a comprar tant a internet com al món off-line. Inici de sessió d'usuari
fax: 937.013.011skype (de 9 a 14 i de 16 a 19)info@elnucli.com